લેઝર લાઈટીંગ વિશાળ સ્ટેજ, રંગબેરંગી રોશની, આતશબાજી, વિશાળ એલઈડી સ્ક્રીન, સહિતના આકર્ષણો સાથેના આ કાર્યક્રમોની શ્રૃંખલામાં બીજા દિવસે ભાવેણા નૃત્યોત્સવ 2018 યોજાશે. કલાગુરૂ સ્વ. ધરમશીભાઈ શાહને સમર્પિત આ કાર્યક્રમમાં માત્ર ભાવનગર જ નહીં પરંતુ રાજય અને રાષ્ટ્રીય સ્તરે નામના અને ખ્યાતિ ધરાવતી સંસ્તાઓ અને કલાકારો લોકનૃત્યો, સમુહનૃત્ય, માઈમ, સ્કીટ સહિતની કૃતિઓની જમાવટ કરશે. ઉલ્લેખનીય છે કે તમામ કાર્યક્રમો જાહેર જનતા માટે અને વિનામૂલ્યે આયોજીત કરાયા છે. તા.18 એપ્રિલને બુધવારે અખાત્રીજ એટલે કે ભાવનગરનો જન્મ દિવસ ભાવેણા ભાવોત્સવ 2918 ઉજવાશે. આ કાર્યક્રમ ભાવનગરના રાજકવિ સ્વ. પીંગળશીભાઈ ગઢવી (નરેલા) ને અર્પણ કરાયો છે. આ કાર્યક્રમમાં રાત્રે જાણીતા કલાકાર મારી લાડલી અને માડી મોગલ ફેઈમ કીર્તીદાન ગઢવી અને તેના સાથીદારો ભાવેણાવાસીઓને જલસો કરાવશે. આ ઉપરાંત ભાવનગરનું નામ રોશન કરનાર પ્રતિભાઓનું સન્માન, ભાવેણાના જન્મદિનનું કેક કટીંગ, કેન્ડલ લાઈટીંગ તથા અન્ય કાર્યક્રમો પણ આ સાથે યોજાશે. આ દિવસે સવારે મહારાજા કૃષ્ણકુમારસિંહજીની પ્રતિમાને પુષ્પાંજલિ અર્પણ સહિતના કાર્યક્રમો પણ યોજાશે.